**ΔΕΛΤΙΟ ΤΥΠΟΥ**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΜΑΡΤΙΟ - ΑΠΡΙΛΙΟ ΤΟΥ ΕΤΟΥΣ 2015**

**ΜΑΡΤΙΟΣ 2015**

1. ΣΥΝΕΔΡΙΟ ΘΑΛΑΣΣΙΟΥ ΤΟΥΡΙΣΜΟΥ (3o POSIDONIA SEA TOURISM FORUM) – Η ΠΡΟΣΚΛΗΣΗ ΓΙΑ ΤΗΝ ΕΛΛΑΔΑ, ΤΗΝ ΑΝΑΤΟΛΙΚΗ ΜΕΣΟΓΕΙΟ ΚΑΙ ΤΗ ΜΑΥΡΗ ΘΑΛΑΣΣΑ- WORKSHOP ΚΡΟΥΑΖΙΕΡΑΣ*.* Εκπρόσωποι σημαντικών ευρωπαϊκών προμηθευτών πλοίων και υπεύθυνοι προμηθειών εταιρειών κρουαζιέρας θα ενημερώσουν τοπικούς παραγωγούς και εξαγωγείς για τον τρόπο λειτουργίας της αλυσίδας εφοδιασμού κρουαζιερόπλοιων. Επίσης, θα παρουσιαστούν μεθοδολογίες και αναλύσεις που αφορούν στην πιστοποίηση και ποιότητα των προϊόντων, στο ρόλο των δικτύων εφοδιασμού και στις πολύ εξειδικευμένες προδιαγραφές που απαιτεί η βιομηχανία της κρουαζιέρας. Ειδικότερα θα συζητηθούν τα εξής θέματα:

Α) Πώς λειτουργεί ο κλάδος τροφοδοσίας κρουαζιερόπλοιων.

Β) Νομικά και διαδικαστικά θέματα τροφοδοσίας κρουαζιερόπλοιων.

Ένας εκ των ομιλητών θα είναι ο πρόεδρος του Συλλόγου Νικόλαος Μαυρίκος. Η συμμετοχή του έχει ήδη δηλωθεί, έχουν αποσταλεί τα απαραίτητα δικαιολογητικά που μας ζήτησαν (φωτογραφία και βιογραφικό) και έχει δομηθεί η παρουσίαση του κυρίου Νίκου ως ομιλητής. Για τα μέλη μας που επιθυμούν να παρακολουθήσουν την ημερίδα θα έχουν κόστος 45 ευρώ. Επίσης, έχει κληθεί στις 6/4/15 και ο κύριος Μ. Νομικός, εκπρόσωπος της κρουαζιέρας και μέλος μας (ΝΤΟΝΟΜΙΣ) για ανταλλαγή απόψεων. Επιπλέον, ο Σύλλογος μας θα συμμετάσχει στον Εορτασμό της «Ευρωπαϊκής Ημέρας Θάλασσας 2015» που θα φιλοξενηθεί στον Πειραιά από 28 έως και 31 Μαΐου .

1. Επιστολή από το Γραφείο Εντεταλμένου Δημοτικού Συμβούλου Τοπικής Οικονομικής Ανάπτυξης και Επιχειρηματικότητας του Δήμου Πειραιά ΠΕΤΡΟΥ ΚΟΚΚΑΛΗ, με την οποία μας προσκαλεί σε ***συνάντηση εργασίας στο Δήμο Πειραιά τη Τετάρτη 1 Απριλίου 2015 και ώρα 12:00*** , με αντικείμενα μεταξύ άλλων **τ*ην κοινή τουριστική προβολή του Πειραιά και την παροχή διευκολύνσεων για την εξυπηρέτηση των κρουαζιερόπλοιων.***
2. Προσφορά από την INTELLISOFT για την ενσωμάτωση ***Ολοκληρωμένου Συστήματος Διαχείρισης Ηλεκτρονικού Πρωτοκόλλου***στην εφαρμογή manager.

Εγκατάσταση των προγραμμάτων SMS και ΗΛΕΚΤΡΟΝΙΚΟΥ ΠΡΩΤΟΚΟΛΛΟΥ στην εφαρμογή mmanager.

Προσφορά από την INTELLISOFT για ενσωμάτωση ***δυνατότητας αποστολής SMS μέσα από την εφαρμογή mmanager*,** συγκεκριμένα από το κύκλωμα των επαφών.

Το πρόγραμμα SMS έχει ήδη τεθεί σε εφαρμογή και αποστέλλονται μηνύματα ταχύτερα και με μικρότερο κόστος.

Το πρόγραμμα του ηλεκτρονικού πρωτοκόλλου προχωράει. Ο τεχνικός πάροχος μας έδωσε ένα εγχειρίδιο στο οποίο παρουσιάζεται ο τρόπος λειτουργίας του ηλεκτρονικού πρωτοκόλλου. Στη συνέχεια θα γίνει εκπαίδευση της υπαλλήλου γραμματειακής υποστήριξης κας Κατερίνας Αγγελακοπούλου

1. ***Η υπ’ αριθμό Δ5α/64352/10310/17-12-2014 (ΦΕΚ 3654/Β/31-12-2014) Κοινή Υπουργική Απόφαση του Υπουργείου Μεταφορών*** , *με την οποία καθορίζονται τα μέτρα περιορισμού της κυκλοφορίας φορτηγών αυτοκινήτων σε τμήματα των Εθνικών οδών κατά τη διάρκεια του έτους 2015,* η οποία δημοσιεύθει κατόπιν μακρών και επίπονων προσπαθειών του προέδρου του Π.Σ.Ε.Π.Ε. κυρίου ΝΙΚΟΛΑΟΥ ΜΑΥΡΙΚΟΥ.

Η Απόφαση αυτή προσθέτει στις εξαιρέσεις από την απαγόρευση κυκλοφορίας φορτηγών αυτοκινήτων στις εθνικές οδούς από τον Ιούνιο μέχρι τον Σεπτέμβριο. Η Απόφαση αυτή ισχύει για το 2015, αλλά συνήθως επαναλαμβάνονται οι ίδιες ρυθμίσεις για κάθε έτος.

1. Κοινοποίηση σ’ όλα τα ενεργά μέλη της εγκυκλίου ***ΔΕΦΚ Β 5006055/13-3-2015*** με την οποία *κοινοποιείται η αριθ.* ***ΔΕΦΚ Β 5026218/27-10-2014 ΑΥΟ (ΦΕΚ 3075/Β/14-11-2014) ΑΥΟ με την οποία τροποποιήθηκε η αριθ. Δ19Α 5033215/2012 ΑΥΟ σχετικά με τις προϋποθέσεις για τη χορήγηση άδειας απλουστευμένης διαδικασίας εξαγωγής στον οριζόμενο από τον εξαγωγέα τόπο (τοπικός εκτελωνισμός)*.**

Η απόφαση αυτή θα επιτρέψει στους εξαγωγείς υποκειμένων σε ΕΦΚ εμπορευμάτων (αλκοολούχα ποτά, τσιγάρα) να ζητήσουν την προβλεπόμενη άδεια απλουστευμένων διαδικασιών εξαγωγής στον οριζόμενο από τον εξαγωγέα τόπο (τοπικός εκτελωνισμός). Αυτή η απλουστευμένη διαδικασία μειώνει τη γραφειοκρατία και επιτρέπει την έκδοση της άδειας παράδοσης (Συνοδευτικό Έγγραφο Εξαγωγής) από το ηλεκτρονικό σύστημα του εξαγωγέα.

1. Ερώτημα μέλους ΣΙΠ ΣΕΙΦ ΕΠΕ (ΜΕΛ00140) αναφορικά με τη δυνατότητα εκπαίδευσης της εν λόγω εταιρείας για **την *απόκτηση της ιδιότητας του Εγκεκριμένου Οικονομικού Φορέα****.*

Η ως άνω εταιρία ζήτησε τη συνδρομή του Συλλόγου για να υποβάλει αίτημα χορήγησης του πιστοποιητικού Εγκεκριμένου Οικονομικού Φορέα.

Ο πρόεδρος συνέστησε την εταιρία να συνεννοηθεί με τον τελωνειακό σύμβουλο του ΠΣΕΠ κ. Γ. Βήτο προκειμένου να τους χορηγηθεί η απαραίτητη τεχνογνωσία για την προετοιμασία και την υποβολή του σχετικού φακέλλου στην αρμόδια τελωνειακή αρχή.

1. Επιστολή από το μέλος Δ.ΚΟΡΩΝΑΚΗΣ Α.Ε (ΜΕΛ00040) και συγκεκριμένα την κυρία Ελένη Κορωνάκη, ***η οποία συγχαίρει τον πρόεδρο του Συλλόγου Νικόλαο Μαυρίκο*** για τις ενέργειες και τη συμβολή του στην υπ’ αριθμό ***Δ5α/64352/10310/17-12-2014 (ΦΕΚ 3654/Β/31-12-2014) Κοινή Υπουργική Απόφαση του Υπουργείου Μεταφορών.***

Ο Πρόεδρος ευχαρίστησε την κα Ελένη Κορωνάκη για την ευγενική της χειρονομία να αναγνωρίσει το έργο του Συλλόγου και επεσήμανε ότι τέτοιες ενέργειες ενθαρρύνουν το Δ.Σ να συνεχίσεις τις προσπάθειες για ανάδειξη και επίλυση των προβλημάτων του κλάδου και για προβολή του Συλλόγου.

1. Κοινοποίηση του ***νόμου 4321/15 (ΦΕΚ 32/Α)****.* Ιδιαίτερη προσοχή δίδεται στο άρθρο **21 αυτού, στην παράγραφο 1**, με την οποία τροποποιείται η περίπτωση ιγ) του άρθρου 23 του Ν. 4172/13 ΚΦΕ σχετικά με τις μη εκπιπτόμενες δαπάνες. ***Προστίθενται άλλες δύο περιπτώσεις για μη έκπτωση δαπανών που σχετίζονται με συναλλαγές με φορολογικούς κατοίκους εκτός Ελλάδας και το σημαντικότερο είναι ότι προβλέπεται προκαταβολή του φόρου 26% που αναλογεί στις μη εκπιπτόμενες δαπάνες, ο οποίος θα επιστρέφεται εφόσον ο φορολογούμενος αποδείξει εντός 3 μηνών ότι η συναλλαγή*** έγινε με τις τρέχουσες τιμές της αγοράς. Ο Σύλλογος μας θα επιχειρήσει την αναμόρφωση της άνω διάταξης.

Με την ως άνω τροποποίηση θα επιβαρυνθούν πολύ όλες οι επιχειρήσεις οι οποίες εισάγουν εμπορεύματα ή έχουν δαπάνες για αγορά εμπορευμάτων ή παροχή υπηρεσιών (μεταφορά) οι οποίες πρέπει να εκπίπτονται από τα έσοδα.

Η διάταξη αυτή ορίζει ότι για να γίνει η έκπτωση, πρέπει πρώτα να προκαταβληθεί το 26% του φόρου και μέσα σε τρείς μήνες να ζητηθεί η επιστροφή του, αφού προηγουμένως αποδειχθεί ότι η δαπάνη αυτή είναι κανονική. Ο πρόεδρος θεωρεί έπειτα από συνάντηση που είχε με τον Αν. Υπ. Οικ. κον Μάρδα ότι αυτή η διάταξη θα αλλάξει και θα αργήσει η εφαρμογή της αφού για να εφαρμοστεί πρέπει να εκδοθεί σχετική Υπ. Απόφαση.

1. Έγκριση επιχορήγησης του Συλλόγου μας από **το Εμπορικό και Βιομηχανικό Επιμελητήριο Πειραιώς**, ύψους *2.000 ευρώ.*

Όπως κάθε χρόνο, έτσι και φέτος το ΕΒΕΠ επιχορήγησε τον Σύλλογό μας με το ποσό των 2000 €. Η γραμματεία έχει ήδη συγκεντρώσει τα απαραίτητα δικαιολογητικά.

Είσπραξη του ποσού των 2.000 ευρώ που αφορά την επιχορήγηση του Π.Σ.Ε.Π.Ε. από το Ε.Β.Ε.Π. Όπως κάθε χρόνο, έτσι και φέτος ο Σύλλογος εισέπραξε το ποσό των 2000 € από το ΕΒΕΠ.

**ΑΠΡΙΛΙΟΣ 2015**

1. Αποστολή ΤΗΣ ***ΔΔΘΤΟΚΓ 5006674 ΕΞ 2015 20/3/15*** **από τη Διεύθυνση Δασμολογικών θεμάτων και Τελωνειακών Οικονομικών καθεστώτων**, σε συνέχεια της συνάντησης του προέδρου του Συλλόγου Νικόλαου Μαυρίκου και του τελωνειακού Συμβούλου Γεώργιου Βήτου με τη Γενική Διευθύντρια Τελωνείων και ΕΦΚ κυρία Ειρήνη Γιαλούρη στις 16/3/15. Μ΄ αυτό το έγγραφό τους απαντούν στις επιστολές μας με αρ. πρωτ. 177 10/11/14, 123 21/10/14 με όμοια στις 15/11/13 προς το Υπουργείο Οικονομικών – Γενική Γραμματεία Δημοσίων Εσόδων – Γενική Διεύθυνση Τελωνείων & ΕΦΚ, στις οποίες τέθηκαν τα θέματα που απασχολούν τον κλάδο των εφοδιαστών πλοίων και εξαγωγέων, μεταξύ αυτών ***το αίτημα για την αναμόρφωση του άρθρου 10 του Ν. 438/76 περί δασμολογικών και φορολογικών απαλλαγών των εφοδίων πλοίων και αεροσκαφών*.** Τέλος, στην με αριθ. πρωτ. 114/9-7-14 όσον αφορά την ερμηνεία ***«του οικείου επαγγελματικού φορέα»*** της παρ. 1 του άρθρου 2 της αριθμ. Τ. 1940/41/14-4-2003 ΑΥΟ (ΦΕΚ 516, Β’) επισυνάπτοντας την αριθ. **342/2014** Γνωμοδότηση του Νομικού Συμβούλου του Κράτους, που μας την είχαν κοινοποιήσει με τη **ΔΔΘΤΟΚ Γ 5004593ΕΞ2015/25-2-2015 ΑΥΟ.**

Με έγγραφα που είχαν υποβληθεί στις αρμόδιες Δ/νσεις του Υπουργείου Οικονομικών είχαν τεθεί διάφορα θέματα, μεταξύ των οποίων και το θέμα της αναμόρφωσης του άρθρου 10 του Ν. 438/76.

1. ***ΔΔΘΤΟΚ 5007167 ΕΞ 2015 26/3/2015*** έγγραφο **της Διεύθυνση Δασμολογικών θεμάτων και Τελωνειακών Οικονομικών καθεστώτων** προς απάντηση των επιστολών της εταιρείας ΚΥΜΗ ΑΒΕΕ στις 28/1/15 και του Συλλόγου στις 3/2/15 με αρ. πρωτ. 184, με θέμα ***τη χορήγηση μεγαλύτερης προθεσμίας επανεξαγωγής στα εμπορεύματα που παραλαμβάνονται με τις διατάξεις του καθεστώτος τελειοποίησης προς επανεξαγωγή***, βάσει της Δ. 1418/13/11-09-1998, όπως τροποποιήθηκε και ισχύει με την Δ. 973/26/09-06-2005.

Ο Σύλλογος παρέσχε τη υποστήριξή του σε μία εταιρία, η οποία, παρόλο που δεν είναι μέλος του ΠΣΕΠ, συνεργάζεται σε πολλά θέματα και δραστηριοποιείται στον συγγενικό με τους εφοδιαστές πλοίων κλάδο των επισκευαστών πλοίων. Το αίτημα της εταιρίας ήταν να αυξηθεί η προθεσμία επανεξαγωγής των ανταλλακτικών πλοίων που παραλαμβάνονται με σκοπό την επισκευή τους και την επαναφορά τους στα πλοία. Η αρμόδια Δ/νση ενημέρωσε το σύλλογό μας ότι εξετάζεται το αίτημα αυτό.

1. Ερώτημα του μέλους ΣΤΑΥΡΟΣ ΚΑΣΙΔΙΑΡΗΣ αναφορικά με επιστολή που δέχτηκε από την εταιρεία ΑΝΑΚΥΚΛΩΣΗ Α.Ε. αναφορικά με τη μεταπώληση ειδών Ηλεκτρικού Ηλεκτρονικού Εξοπλισμού.

Ύστερα από σχετικό ερώτημα του ως άνω μέλους δόθηκε απάντηση ότι η εφαρμογή των σχετικών με την ανακύκλωση διατάξεων δεν επηρεάζει τον εφοδιασμό πλοίων, αλλά είναι θέμα που παρακολουθείται από άλλες αρχές και όχι από τις τελωνειακές.

1. Σχέδιο επιστολής προς την αναπληρώτρια Υπουργό Οικονομικών κυρία Βαλαβάνη , τη Γενική Γραμματέα κας Αικ. Σαββαΐδου και τη Γενική Δ/ντρια Τελωνείων & ΕΦΚ κα Ειρ. Γιαλούρη με αριθμ. Πρωτ. 235/5-5-2015 και θέμα **«Η μη απαλλαγή από ΦΠΑ και ΕΦΚ των τροφοεφοδίων που παραδίδονται σε πλοία γραμμών εξωτερικού, λόγω του ότι η πώληση αυτών γίνεται σε επιχειρήσεις που εκμεταλλεύονται, ύστερα από σχετική παραχώρηση, εστιατορίων, μπαρ ή άλλων χώρων σίτισης ή αναψυχής του πληρώματος και των επιβατών».**

Η επιστολή έχει αποτελέσει αντικείμενο επανειλημμένων συναντήσεων με τον τελωνειακό σύμβουλο κ. Γ. Βήτο και θα αποσταλεί το συντομότερο στην κα Βαλαβάνη.

1. Κοινοποιήσεις σ’ όλα τα μέλη των **ΠΟΛ. 1049 11/2/15 , ΠΟΛ.1051 19/2/2015, ΠΟΛ. 1053 27/2/2015, ΠΟΛ. 1059 18/3/2015, ΠΟΛ. 1060 19-3-2015 και ΠΟΛ. 1061 19/3/2015** της ΓΕΝΙΚΗΣ ΓΡΑΜΜΑΤΕΙΑΣ ΔΗΜΟΣΙΩΝ ΕΣΟΔΩΝ περί φορολογικού εισοδήματος και δηλώσεων Φ.Π.Α.
2. Κοινοποιήσεις στα μέλη **ΒΑΝΟΣ, ΧΑΡΙΣΙΑΔΗΣ, ΒΑΣΙΛΕΙΟΥ ΤΡΟΦΙΝΚΟ και ΑΦΟΙ ΜΑΝΤΟΥΒΑΛΟΙ Α.Ε.** των εγγράφων με **αρ. πρωτ. 853/25913, 867/26175 και 86626140 5/3/15** της ΓΕΝΙΚΗΣ Δ/ΝΣΗΣ ΒΙΩΣΙΜΗΣ ΖΩΙΚΗΣ ΠΑΡΑΓΩΓΗΣ & ΚΤΗΝΙΑΤΡΙΚΗΣ ***με τον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν ορισμένα προϊόντα με βάση το κρέας τα οποία προορίζονται για ανθρώπινη κατανάλωση, καθώς και επεξεργασμένων στομαχιών, ουροδόχων κύστεων, εντέρων και παρασκευασμάτων κρέατος*.**
3. Κοινοποιήσεις στα μέλη των **ΠΟΛ. 1073 24/4/15, ΠΟΛ. 1062 20/3/15, ΠΟΛ. 1072 31/3/15, ΠΟΛ. 1070 27/3/15, ΠΟΛ. 1066 18/3/15, ΠΟΛ. 1079 6/4/15, ΠΟΛ. 1078 6/4/15, ΠΟΛ. 1082 6/4/15 και ΠΟΛ. 1083 8/4/15** της ΓΕΝΙΚΗΣ ΓΡΑΜΜΑΤΕΙΑΣ ΔΗΜΟΣΙΩΝ ΕΣΟΔΩΝ.

Οι κοινοποιηθείσες εγκύκλιοι αφορούν κυρίως θέματα φορολογικά και αποστέλλονται για να ενημερώνονται τα μέλη του ΠΣΕΠ. Όταν το θέμα της εγκυκλίου είναι ειδικό, η εγκύκλιος αποστέλλεται στα μέλη που έχουν ενδιαφέρον για το θέμα αυτό.

1. Σχεδιασμός ανοίγματος νέας ενότητας στην ιστοσελίδα του Συλλόγου με θέμα **«ΕΝΔΙΑΦΕΡΟΜΕΝΟΙ ΓΙΑ ΣΥΝΕΡΓΑΣΙΑ»** στην οποία θα επισυνάπτονται όλοι όσοι επικοινωνούν μαζί μας, προκειμένου να συνεργαστούν μαζί μας κι οι οποίοι είναι προμηθευτές κ.λπ. . Για παράδειγμα, η εταιρεία **ΣΟΓΙΑ ΕΛΛΑΣ** , που είναι προμηθευτής ελαιόλαδου για εφοδιασμούς πλοίων.

Με την ανάρτηση στην ιστοσελίδα του Συλλόγου των προμηθευτών δημιουργείται πολλαπλό όφελος:

* Η ανάρτηση θα φέρει στον Σύλλογο ένα οικονομικό όφελος, αφού θα γίνεται με καταβολή ενός ποσού, η οποία θα καθοριστεί έπειτα από ένα χρόνο κι εφόσον υπάρξει ενδιαφέρον.
* Οι προμηθευτές θα έχουν συμφέρον διότι θα αποκτήσουν νέους πελάτες στον τομέα των εφοδιασμών πλοίων
* Οι εφοδιαστές θα μπορούν να ενημερωθούν από ποιους μπορούν να προμηθευτούν συγκεκριμένα εμπορεύματα.
1. Αποπληρωμή στις 22/4/15 από τον ΟΑΕΔ προς τον Σύλλογο των προγραμμάτων **ΛΑΕΚ 1-25 2012** για τους κωδικούς **3201201714**, **3201202120** και **3201202385**, με το ποσό των ***17.136 ευρώ******(ΚΕΚ 1904 Χ 6 = 11.424€ και ΣΥΛΛΟΓΟΣ 1904 Χ 3 = 5.712€)****,* σχετικά τιμολόγια του Συλλόγου μας προς τον ΟΑΕΔ 0001, 0002 και 0003 14-1-2015. Εκκρεμεί όμως η έγκριση εξόφλησης του 4ου προγράμματος με κωδικό 3201201715. Κατόπιν, ο Σύλλογος μας με τη σειρά του προέβη, από το ποσό των 11.424 ευρώ που αντιστοιχεί στα ΚΕΚ, σε απόδοση της εκάστοτε αμοιβής προς τους εκπαιδευτικούς φορείς ΚΕΚ ΙΑΣΩΝ για τον κωδικό 3201201714, ΚΕΚ ΕΡΕΥΝΑΣ ΚΑΙ ΕΠΙΚΟΙΝΩΝΙΑΣ για τον κωδικό 3201202120 και ΚΕΚ ΣΒΙΕ για τον κωδικό 3201202385. Τέλος, ο Σύλλογος κατέβαλε **το 20 %, ήτοι 1.142,40 ευρώ, επί του καθαρού ποσού των 5.712 ευρώ** που του αναλογεί από την παραπάνω είσπραξη των 17.136 ευρώ, ως έξοδα των εν λόγω εκπαιδευτικών προγραμμάτων.

Υπάρχουν προγράμματα επιμόρφωσης που χρηματοδοτούνται από το ΕΣΠΑ. Ο ΠΣΕΠ οργανώνει τέτοια προγράμματα για στελέχη επιχειρήσεων. Εκτός από την επιμόρφωση υπαλλήλων, από τη συμμετοχή του ΠΣΕΠ στα προγράμματα αυτά προκύπτει, όπως φαίνεται στην ανάπτυξη του θέματος, ένα σημαντικό οικονομικό όφελος.

1. Εγκρίθηκαν και τα 5 προγράμματα ΛΑΕΚ 1-25 για το έτος 2014, για τα οποία είχαμε αποφασίσει ότι θα μετάσχουμε στη συνεδρίαση του Δ.Σ. τη Τετάρτη 7/5/2014 (ΠΡΑΚΤΙΚΟ Δ.Σ. 7/5/14):

Α) κωδικός **3201404115** και τίτλος «ΑΓΓΛΙΚΗ ΟΡΟΛΟΓΙΑ»

Β) κωδικός **3201404116** «Έξοδος από την κρίση: Πράσινη επιχειρηματικότητα - Εταιρική Κοινωνική Ευθύνη (ΕΠ-ΕΚ»

Γ) κωδικός **3201404114**  «Εξυπηρέτηση πελατών με χρήση Η/Υ»

Δ) κωδικός **3201402786** «ΥΓΙΕΙΝΗ & ΑΣΦΑΛΕΙΑ ΤΡΟΦΙΜΩΝ»

Ε)κωδικός **3201402780** «ΥΓΙΕΙΝΗ & ΑΣΦΑΛΕΙΑ ΤΡΟΦΙΜΩΝ».

Για τα προγράμματα αυτά η εκκαθάριση θα ολοκληρωθεί τον επόμενο χρόνο. Ελπίζουμε ότι ο Σύλλογος θα επωφεληθεί και πάλι από το ποσοστό που του αναλογεί.

1. Συμμετοχή του προέδρου του Συλλόγου κ. Νικόλαου Μαυρίκου στην **ΗΜΕΡΑ ΕΛΛΗΝΙΚΟΥ ΕΜΠΟΡΙΚΟΥ ΝΑΥΤΙΚΟΥ – ΗΜΕΡΑ ΝΑΥΤΙΛΙΑΣ** στις 22/5/2015 στις 20:30 στο Intercontinental. Την καταβολή του απαιτούμενου χρηματικού ποσού για τη συμμετοχή αυτή την έχει αναλάβει το Ε.Β.Ε.Π. .

Η εκδήλωση αυτή οργανώνεται από το Ναυτικό επιμελητήριο. Ο Πρόεδρος του ΠΣΕΠ θα συμμετάσχει υπό την ιδιότητά του ως Αντιπροέδρου του Εμπορικού και Βιομηχανικού Επιμελητηρίου Πειραιώς.

1. Συμμετοχή του προέδρου του Συλλόγου κ. Νικόλαου Μαυρίκου στην 1Η Σημαντική Ναυτιλιακή ημερίδα που διοργανώνουν από κοινού **η εφημερίδα Maritime Economies, το Ινστιτούτο Ναυτιλιακών & Οικονομικών Μελετών, το Κέντρο Αριστείας JEAN MONNET στη Ναυτιλία, το Εμπόριο και τις Μεταφορές και το Τμήμα Ναυτιλιακών Σπουδών του Πανεπιστημίου Πειραιά, με τίτλο SHIPPING & ENERGY: A VALUABLE CHAIN FOR EU’S ECONOMIC POWER**, που θα διεξαχθεί τη Τρίτη 26/5/2015 από τις 9.30 – 16.00 στο αμφιθέατρο του ιδρύματος Ευγενίδη.

Η συμμετοχή του Προέδρου του Συλλόγου θα προβάλει περισσότερο τη δραστηριότητα του κλάδου των εφοδιαστικών επιχειρήσεων σε οικονομικούς, επιστημονικούς και επικοινωνιακούς φορείς.

1. **Δήλωση υποψηφιότητας** του προέδρου του Συλλόγου κ. Νικόλαου Μαυρίκου στις αρχαιρεσίες για την ανάδειξη Δ.Σ. του ΠΑΝΕΛΛΗΝΙΟΥ ΣΥΝΔΕΣΜΟΥ ΕΞΑΓΩΓΕΩΝ, που θα πραγματοποιηθούν κατά την Ετήσια Γενική Συνέλευσή του τη Τετάρτη 20 Μαΐου στο Εμπορικό & Βιομηχανικό Επιμελητήριο Αθηνών (Ακαδημίας 7-9, Αθήνα), κατόπιν επιθυμίας της προέδρου του Δ.Σ. του Π.Σ.Ε κυρίας Χριστίνας Σακελλαρίδη, την οποία εξέφρασε και γραπτώς στον κύριο Μαυρίκο.

Η συμμετοχή του Προέδρου στις αρχαιρεσίες ενός μεγάλου συνδικαλιστικού φορέα των εξαγωγέων αποτελεί αναγνώριση του έργου του Πανελλήνιου Συλλόγου Εφοδιαστών Πλοίων και θα συμβάλει στην παραπέρα προώθηση των προβλημάτων και από το βήμα του Πανελλήνιου Συνδέσμου Εξαγωγέων.

1. Εισήγηση του προέδρου του Συλλόγου κ. Νικόλαου Μαυρίκου με θέμα **«ΔΙΟΙΚΗΤΙΚΗ ΜΕΤΑΡΡΥΘΜΙΣΗ ΚΑΙ ΕΜΠΟΔΙΑ ΣΤΗΝ ΕΛΛΗΝΙΚΗ ΕΠΙΧΕΙΡΗΜΑΤΙΚΟΤΗΤΑ»** στα πλαίσια της συνεδριάσεως του Δ.Σ. του Ε.Β.Ε.Π. τη Δευτέρα 27/4/15 , στην οποία απηύθυνε το λόγο ως Β’ Αντιπρόεδρος του Ε.Β.Ε.Π.. Στη συνέχεια η εισήγησή του αυτή απεστάλη στον αναπληρωτή υπουργού Διοικητικής Μεταρρύθμισης κύριο Κατρούγκαλο.

Η εισήγηση περιλάμβανε προτάσεις για αναμόρφωση των δομών της ελληνικής Διοίκησης και ιδιαίτερα της Τελωνειακής Διοίκησης, η οποία παρεμβαίνει καθημερινά στις δραστηριότητες των εφοδιαστών πλοίων, καθόσον ο εφοδιασμός πλοίων είναι μία δραστηριότητα εξωτερικού εμπορίου και απαιτεί την εφαρμογή τελωνειακών διαδικασιών.

1. Εντοπισμός από τον πρόεδρο κ. Νικόλαο Μαυρίκο του δημοσιεύματος στην ΚΑΘΗΜΕΡΙΝΗ ΤΗΣ ΚΥΡΙΑΚΗΣ στις 24/4/15 με τίτλο **«Τα λαθραία ποτά πωλούνται ακόμα και μέσω του Internet»,** του δημοσιογράφου **Θάνου Τσίρου**. Στο άρθρο του αυτό καταδεικνύει τους εφοδιαστές πλοίων στην Ελλάδα **για λαθρεμπόρια, διακίνηση και πώληση προϊόντων ( ποτών, τσιγάρων κ.λπ.) χωρίς την πληρωμή των απαιτούμενων ειδικών δασμών και φόρων.** Επειδή, εξαπολύει αυτές τις κατηγορίες για συναδέλφους μας που ασκούν τη ιδιότητα του εφοδιαστή πλοίων με συνέπεια να δυσφημείται ο κλάδος, ο κ. Μαυρίκος προσπαθεί να έρθει σ’ επαφή με τον κύριο Τσίρο, ώστε να συζητήσουν και να του δώσει αποδείξεις γι’ αυτή του την εισήγηση.
2. Λόγω του ότι στην τράπεζα στο λογαριασμό όψεως έχουμε διαθέσιμο υπόλοιπο 18.351,73 ευρώ, προτείνεται να μεταφερθεί από τον όψεως το ποσό **των 14.000 ευρώ** στον προθεσμιακό λογαριασμό των 20.000 ευρώ του Π.Σ.Ε.Π.Ε., έτσι ώστε να αυξηθεί ο εισπραττόμενος τόκος.

Ο Πρόεδρος ενημέρωσε το Δ.Σ ότι με δική του πρωτοβουλία μεταφέρει το ως άνω ποσό το οποίο έγινε τελικά 15.000 € σε προθεσμία κό λογαριασμό, προκειμένου να δίνεται στον Σύλλογο άλλη μία οικονομική ενίσχυση από τους τόκους της προθεσμιακής κατάθεσης*.*

1. Αίτηση της εταιρείας **PARALOS S.A.**, υπεύθυνος κύριος Βασίλης Ορφανός για εγγραφή. Του αποστείλαμε ενημερωτική γι’ αυτό το σκοπό επιστολή.

Εστάλη επιστολή με τα στοιχεία που πρέπει να κοινοποιηθούν σύμφωνα με το Καταστατικό του Συλλόγου.

1. Συνάντηση τη Δευτέρα 4/5/15 του προέδρου του Π.Σ.Ε.Π.Ε. Νικόλαου Μαυρίκου και του τελωνειακού συμβούλου του Συλλόγου κυρίου Γεωργίου Βήτου με τη Γενική Δ/ντρια Τελωνείων & ΕΦΚ κας Ειρήνης Γιαλούρη. Συζητήθηκαν διάφορα θέματα, όπως είναι οι εγγυήσεις διακίνησης υποκειμένων σε ΕΦΚ εμπορευμάτων, ο εφοδιασμός Πολεμικών πλοίων εκτός ΝΑΤΟ, τροποποίηση του Ν. 2960/01 σχετικά με την επιβολή προστίμων για απλές παραβάσεις, την εφαρμογή ηλεκτρονικής πληρωμής ΕΦΚ –ΦΠΑ – ΔΑΣΜΩΝ από 1-7-15 κ.λπ.

Η συνάντηση πραγματοποιήθηκε μόνο από τον Πρόεδρο του Συλλόγου και αφορούσε τα ως άνω αναφερόμενα θέματα.

1. Συνάντηση στην ΕΣΕΕ με Δικηγόρο κ. Α. Μέγκουλη για αποσαφήνιση κάποιων άρθρων στο Καταστατικό του ΠΣΕΠΕ.

Ο δικηγόρος μας ενημέρωσε ότι πρέπει να γίνουν κάποιες μικρές διορθώσεις στο καταστατικό και στη συνέχεια να δημοσιευθεί από το αρμόδιο Πρωτοδικείο.

1. Αίτημα του μέλους ΤΕΧΝΙΚΗ ΠΡΟΣΤΑΣΙΑΣ ΠΕΡΙΒΑΛΟΝΤΟΣ ΑΕ από τον αρμόδιο υπάλληλο κύριο Γεώργιο Δανέλλη στον κύριο Νίκο Μαυρίκο για αποστολή επιστολής προς τις Αρμόδιες Αρχές, ώστε να δημοσιευθεί σχετική εγκύκλιος – απόφαση που να θέτει τις προδιαγραφές σχετικά με όσες εταιρίες πραγματοποιούν καταστροφές ακατάλληλων τσιγάρων και ποτών. Το ζήτημα αυτό είναι ήδη υπό εξέταση κι έχουν έρθει σ’ επαφή με το μέλος ο κύριος Νίκος κι ο τελωνειακός σύμβουλος Γεώργιος Βήτος, ο τελευταίος μάλιστα ετοίμασε κι ένα σχέδιο επιστολής προς την Αν. Υπουργό Οικονομικών κα Βαλαβάνη και προς τον Υπουργό Περιβάλλοντος κ. Π. Λαφαζάνη, το οποίο κι εστάλη ήδη στον κύριο Δανέλλη.
2. Ερώτημα του μέλους ΑΘΑΝΑΣΙΟΣ ΡΟΥΣΑΛΗΣ σχετικά με το αν ο Σύλλογος μπορεί να του δώσει τη δυνατότητα να χορηγεί στους πελάτες του τιμολόγια με απαλλαγή από το Φ.Π.Α. Ο κύριος Πεντίδης μας υπέδειξε σ’ αυτόν. Απάντηση με αριθμ. Πρωτ. 229 / 24-4-2015 του τελωνειακού μας συμβούλου ΓΕΩΡΓΙΟΥ ΒΗΤΟΥ, υποδεικνύοντας και αποστέλλοντας του την αριθ. **Π. 8271/87 (ΦΕΚ 3/88/Β).**